- Hindi News
- National
- फागोत्सव में महिलाओं ने मचाया धमाल, फूलों की होली, राधा कृष्ण की सजीव झांकी
फागोत्सव में महिलाओं ने मचाया धमाल, फूलों की होली, राधा-कृष्ण की सजीव झांकी
भगवानश्रीकृष्ण राधा के रसिक गीतों की धुन और रसिया गीतों पर कई महिला मंडली की सदस्यों ने शनिवार को गांव चैनपुर के ब्रह्म ऋषि आश्रम पर फागोत्सव मनाया गया। जहां महिलाओं ने होली गीतों पर जमकर धमाल मचाया,वहीं फूलों की होली और भगवान श्री कृष्ण राधाजी की सजीव झांकी ने सबका मन मोह लिया। भक्तगणों ने आश्रम में हनुमानजी के विग्रह पर चोला चढ़ाया और फूल बंगला झांकी के साथ भंडारा आयोजित कर प्रसादी वितरण भी किया।
आश्रम के प्रवक्ता दिलीप शर्मा ने बताया कि संत भगवानदास के सानिध्य में फागोत्सव कार्यक्रम में शहर ग्रामीण क्षेत्र की होली गायन पार्टियों ने भाग लिया। वहीं गांव चैनपुर,भैंसावट,शंकरपुर,पटियानपुरा, सीलोती, कोंडर सहित करौली शहर के हजारों श्रद्धालु भक्तगणों ने धार्मिक आयोजन में भाग लेकर भंडारे में पुआ की पंगत प्रसादी ग्रहण की। राधा-कृष्ण की सजीव झांकी के साथ ब्रज संस्कृति के रूप में विभिन्न झांकियों के माध्यम से फाग गीतों पर महिला-पुरुषों ने नृत्य किया और पुष्पवर्षा के साथ बंशी वारे हनुमानजी के जयकारों की आश्रम में गूंज रही।
फूलों की होली खेलकर एक-दूसरे को टीका लगाकर महाराजजी ने एकता अखंडता तथा भाईचारे का संदेश दिया। उन्होंने कहा कि सत्संग संकीर्तन से मोक्ष की प्राप्ति होती है,ईश्वर के प्रति सेवा भक्तिभावना के बारे में भी उन्होंने बताया। राधा-कृष्ण की झांकी में ज्योति प्रीति शर्मा ने भूमिका निभाई।
फागोत्सव में श्रीमदन मोहन मंदिर महिला मंडली की प्रवेश देवी डागुर सीमा ने …तो पे होरी में किशोरी रंग डारो री, मैं तो ही संग होरी खेलूंगी, मायादेवी पूजा ने मईया बृषभान सप्ता ने फागुन में अकेले घेर लियो री,रिंकी अंतरो आदि ने तेरी चुनरी में लग गयो दाग री, होली खेली ना जाए, गौमती आश्रम मंडली परिक्रमा मंडली गुड्डू एंड पार्टी के रोहिताश राणा, पंडित हरिप्रसाद, रमन लवानिया,तबला वादक राजेश एंड पार्टी के अंकेश शर्मा आदि ने मईया बरसाने में होली मोय प्रेम संदेशों आयो रे, मेरो खो गयो बाजूबंद, नैना नीचा कर ले श्याम, गोरे-गोर हाथों में, हरी-हरी चूड़ियां आदि फाग गीतों की प्रस्तुतियां दीं। ढोल-मंजीरों की थाप झनकार पर होली के मधुर गीतों की धुन पर सभी महिलाएं थिरकने को मजबूर हो गईं।
श्रीराधा कृष्ण की सजीव झांकियों के साथ फाग गीतों पर महिलाओं ने मनमोहक अंदाज में नृत्य पेश किया। साथी महिलाओं ने पुष्पवर्षा के साथ एक-दूसरे का गुलाल से टीका कर होली की बधाई दी। कार्यक्रम के समापन पर पूरण मीना गिरदावर ने परिजनों के साथ सामूहिक आरती की और सभी ने भंडारे में पंगत प्रसादी पाई।
करौली. चैनपुरब्रह्मऋषि आश्रम में फागोत्सव में राधा-कृष्ण की सजीव झांकी सजाई। होली गीतों की प्रस्तुति देतीं महिलाएं।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva